Να τος. Ο Πυρηνικός Σταθμός Φουκουσίμα Ντάιτσι.
ΠΛΑΝΑ ΑΠΟ ΕΛΙΚΟΠΤΕΡΟ
Τα πλάνα που μας παρείχε η TOEPCO
δείχνουν τον σταθμό στις 7:00 π.μ.
Λόγω της ραδιενέργειας,
το ελικόπτερό μας δεν μπορεί να πετάξει πάνω από τον σταθμό.
Αυτά είναι τα πλάνα που μας παρείχε η TOEPCO.
Να το! Το κτίριο του αντιδραστήρα!
Πέρα από τις μονάδες 1 και 3, βλέπουμε και τη μονάδα 4.
Το κτίριο έχει υποστεί ζημιές λόγω των εκρήξεων.
Οι τοίχοι έχουν υποχωρήσει κι έχει μείνει μόνο ο σκελετός.
Το βλέπετε; Επικρατεί πλήρης καταστροφή.
Υπάρχουν ακόμα εργαζόμενοι εκεί, σωστά;
Και…
Έχουν μείνει ελάχιστοι.
ΠΥΡΗΝΙΚΟΣ ΣΤΑΘΜΟΣ ΦΟΥΚΟΥΣΙΜΑ ΚΟΝΤΑ ΣΤΗ ΜΟΝΑΔΑ 2
Να πάρει!
Γιαμανίσι, πάρε αυτά!
Εντάξει!
ΒΑΣΙΣΜΕΝΟ ΣΕ ΠΡΑΓΜΑΤΙΚΑ ΓΕΓΟΝΟΤΑ
Συγγνώμη που άργησα.
Είναι πολλά τα συντρίμμια.
Δουλεύει ακόμα το όχημα;
Ίσα που πρόλαβες. Σε δέκα λεπτά θα έμενε από καύσιμο.
Κάνε γρήγορα. Μη μείνουμε πολύ.
-Έχει ακτινοβολία. -Μάλιστα!
Έτσι. Εντάξει.
Τι;
Μια στιγμή.
Τι συμβαίνει;
Κακό αυτό.
-Τι έγινε; -Είναι…
Γιατί δεν δουλεύει; Η δεξαμενή είναι γεμάτη.
Θα 'πρεπε να παίρνει νερό.
Έσπασε η αντλία;
Δεν ξέρω. Θα δοκιμάσω ξανά.
-Γρήγορα! -Μάλιστα!
Τώρα;
Κανείς δεν ξέρει απ' αυτά;
Με συγχωρείτε.
Δεν είναι στα καθήκοντά τους.
Και το πυροσβεστικό όχημα είναι δανεικό.
Έχεις δίκιο.
Συνεχίστε να προσπαθείτε μέχρι η ακτινοβολία να φτάσει στο όριο.
-Μάλιστα. -Ναι;
-Θα το σκεφτώ κι άλλο. -Ναι.
Ευχαριστούμε.
Συνεχίστε την εισροή.
Βρείτε μια λύση.
Θέλω οι μηχανικοί να χειρίζονται πυροσβεστικό όχημα.
Μάλλον ζητάω πολλά.
Ναι.
ΜΟΥΤΣΟΥ, ΝΟΜΟΣ ΑΟΜΟΡΙ ΣΠΙΤΙ ΟΙΚΟΓΕΝΕΙΑΣ ΤΟΥ ΧΕΙΡΙΣΤΗ ΚΙΡΙΧΑΡΑ
TOEPCO, ΓΡΑΦΕΙΟ ΑΟΜΟΡΙ
Κιριχάρα.
Ναι.
Και πού είναι τώρα;
Κατάλαβα.
Ευχαριστώ για την ενημέρωση.
Βρήκαν το πτώμα του Κόκι.
Συνεχίζουμε το δελτίο μας.
Χάος επικρατεί στο Διεθνές Αεροδρόμιο Ναρίτα
στον απόηχο της καταστροφής,
καθώς πολλοί κάτοικοι ξένων χωρών
σπεύδουν να επιστρέψουν στις χώρες τους.
Ο σεισμός…
Κύριε πρωθυπουργέ,
έχουν αρχίσει να φεύγουν πολλοί Αμερικανοί.
Με οδηγίες από την κυβέρνηση των ΗΠΑ.
Το παράδειγμα της Αμερικής ακολουθούν και άλλες χώρες.
Επικρατεί χάος στο Ναρίτα και το Χανέντα.
Πάρε τον Αμερικανό πρόεδρο.
Μάλιστα.
Κύριε πρωθυπουργέ, ήρθε.
Γεια!
-Ευχαριστώ για τη βοήθεια. -Τίποτα.
Δυστυχώς, δεν έχουμε χρόνο για ξενάγηση.
Το γνωρίζω.
Άλλωστε, δεν ήρθα για να κάνω κοινωνική επίσκεψη.
Θέλω τη γνώμη σας.
Αν καταφέρουμε να κλείσουμε τους αντιδραστήρες,
τα χειρότερα θα έχουν αποφευχθεί.
Αλλά δυστυχώς…
Δυστυχώς,
ίσως δεν καταφέρουμε να τους θέσουμε υπό έλεγχο.
Μάλιστα.
Καταλαβαίνω γιατί εστιάζετε σ' αυτό.
Αν η Ιαπωνία υποστεί μόλυνση από ακτινοβολία,
πρέπει να συνεχίσουν οι κρατικές λειτουργίες
για να ανασυνταχθεί η χώρα.
Ακριβώς.
Ακούστε, υποθέτω ότι θα το γνωρίζετε ήδη.
Και ένας αντιδραστήρας να ξεφύγει,
θα αποσταθεροποιηθούν και οι έξι.
Δεν γίνεται να σταματήσει.
Είναι απροσπέλαστοι.
Αν συμβεί αυτό…
τι θα γίνει μετά;
ΜΟΛΥΣΜΕΝΕΣ ΠΕΡΙΟΧΕΣ
Οι περιοχές στο κόκκινο
είναι σε ακτίνα 170 χιλιομέτρων από τον σταθμό.
Ό,τι βρίσκεται στον κύκλο, θα πεθάνει.
Να γίνει μετεγκατάσταση.
Ο κίτρινος κύκλος περιλαμβάνει περιοχές σε ακτίνα 250 χιλιομέτρων.
Οι κάτοικοι πρέπει να απομακρυνθούν.
Οι περιοχές θα μολυνθούν
και θα είναι μη κατοικήσιμες για τις επόμενες δεκαετίες.
"Μη κατοικήσιμες";
Μιλάμε για Τόκιο, Τσίμπα και Καναγκάγουα.
Όλοι αυτοί οι άνθρωποι θα χάσουν τα σπίτια τους;
Ναι.
Περίπου 50 εκατομμύρια θα βρεθούν χωρίς σπίτι.
Δεν είναι μόνο αυτό.
Και πολλές εταιρείες θα πρέπει να αλλάξουν έδρα.
Η οικονομία της Ιαπωνίας θα είναι στάσιμη για τα επόμενα χρόνια.
Το ένα τρίτο της Ιαπωνίας
θα αχρηστευτεί για δεκαετίες.
Θέλετε να πείτε
ότι θα μείνει μόνο το Χοκάιντο και η δυτική Ιαπωνία;
Ναι.
Η Ιαπωνία θα καταστραφεί.
ΟΙ ΗΜΕΡΕΣ
ΤΕΛΕΥΤΑΙΟ ΕΠΕΙΣΟΔΙΟ
Καθώς πετούσαμε πάνω απ' τον σταθμό με το ελικόπτερο αναγνώρισης,
η ακτινοβολία ήταν 247 μιλισιβέρτ την ώρα.
Είναι αδύνατον να συνεχίσουμε.
Μη λέτε ότι είναι αδύνατον.
Ναι, ο κίνδυνος είναι μεγάλος,
αλλά αφού δεν γίνεται απ' το έδαφος,
θα ρίξουμε νερό με ελικόπτερα του στρατού.
Ο ξένος Τύπος αποκαλεί την Ιαπωνία καμένη γη.
Πρέπει να δείξουμε ότι η κυβέρνηση ανταποκρίνεται.
Βρείτε έναν τρόπο.
Αν τα ελικόπτερα βρίσκονται στον αέρα
και γίνει κι άλλη έκρηξη υδρογόνου,
τα ελικόπτερα θα συντριβούν.
Μόνο χειρότερα θα γίνουν έτσι τα πράγματα.
Ο στρατός βοηθάει στους ξένους πολέμους.
Τώρα κινδυνεύει η Ιαπωνία!
Ο στρατός πρέπει να εκπληρώσει την πραγματική του αποστολή.
Είστε η τελευταία μας ελπίδα.
Θα στείλουμε κι άλλο αεροσκάφος με την ανατολή.
Θα μετρήσουμε την ακτινοβολία
και θα αποφασίσουμε για τη συνέχεια.
ΠΥΡΗΝΙΚΟΣ ΣΤΑΘΜΟΣ ΦΟΥΚΟΥΣΙΜΑ ΚΟΝΤΑ ΣΤΗ ΜΟΝΑΔΑ 2
Περίεργο.
Φωτίστε εδώ με έναν φακό!
Είναι σκοτεινά.
Φωτίστε εδώ!
Μάλιστα!
Επανασύνδεσα τη μάνικα. Πώς πάει;
Καμία αλλαγή ακόμα.
Φώτισέ μου πιο μακριά.
Δεν βλέπω τίποτα!
Εντάξει.
Η στάθμη του νερού;
Ακόμα τα ίδια.
Δεν ανεβαίνουν.
Και η πίεση;
Η πίεση του δοχείου
είναι 730 κιλοπασκάλ.
Να πάρει.
Όσο δεν κινούνται τα οχήματα, δεν γίνεται τίποτα.
Πού πήγε ο κύριος Αράκι;
Ο Αράκι, από την Υπηρεσία Πυρηνικής Ασφάλειας.
Θα το ελέγξω.
ΠΥΡΗΝΙΚΟΣ ΣΤΑΘΜΟΣ ΝΤΑΪΝΙ ΚΕΝΤΡΟ ΕΚΚΕΝΩΣΗΣ
Κύριε Αράκι, σας θέλει ο διευθυντής Γιοσίντα.
Ναι; Αράκι εδώ.
Κύριε Αράκι!
Χαίρομαι πολύ που σας βρήκα.
Δεν έχουμε ακόμα σήμα στα κινητά.
Ευτυχώς λειτουργεί η ασφαλής γραμμή.
Τι θέλετε;
Δεν μπορούμε να βάλουμε νερό στους αντιδραστήρες.
Πώς μπορώ να γεμίσω τη δεξαμενή του πυροσβεστικού οχήματος;
Το κάνετε έξω, σωστά;
Βλέπετε τον πίνακα ελέγχου;
Ναι. Έχουμε φακούς.
-Πόσα άτομα; -Τέσσερα.
Μόνο τόσους μπορούσα να στείλω.
Κύριε διευθυντή,
είναι πολύ περίπλοκη διαδικασία.
Δεν αρκούν τέσσερα άτομα.
Άτομα χωρίς εμπειρία,
στο απόλυτο σκοτάδι…
Είναι αδύνατον να πετύχει.
Μη λέτε ότι είναι αδύνατον!
Με εμπειρία ή χωρίς, στο σκοτάδι, πρέπει να γίνει τώρα!
Με συγχωρείτε.
Ζητώ συγγνώμη.
Αλλά σας παρακαλώ,
πείτε μου πώς μπορώ να το κάνω.
Σας παρακαλώ, δεν είναι καλή ιδέα.
Δεν το λέω για να φανώ κακός.
Πιστεύω όντως ότι είναι αδύνατον.
Ακόμα κι εγώ χρειαζόμουν βαρύ εξοπλισμό
και λεπτομερείς οδηγίες από τους ανωτέρους μου
για να μάθω να το κάνω.
Δεν πιστεύω ότι θα τα καταφέρει κάποιος που το κάνει πρώτη φορά.
Λυπάμαι, κύριε διευθυντή.
Θα πάω εγώ.
Πείτε στην TOEPCO να υποβάλει αίτημα στον πρόεδρο.
Μόλις το εγκρίνει,
θα πάω αμέσως εκεί!
Δεν θα το κάνω.
-Τι; -Όχι.
Δεν μπορώ να το επιτρέψω.
Δεν μπορώ να σας ζητήσω κάτι τέτοιο.
Ως εκπρόσωπος της TOEPCO,
δεν γίνεται να ζητήσουμε από τους συνεργάτες μας
να κάνουν κάτι τόσο επικίνδυνο.
Θα το προσπαθήσουμε μόνοι μας.
Κύριε Αράκι, σας ευχαριστώ.
Αυτό που προτείνατε
σημαίνει πολλά.
Γεια σας.
Λευκός καπνός! Να είναι από τη μονάδα 4;
Βλέπουμε λευκό καπνό.
Δεν ξέρουμε ακόμα αν προέρχεται από τη δεξαμενή αναλωμένου καυσίμου.
Βλέπουμε λευκό καπνό. Επαναλαμβάνω…
-Το νερό της δεξαμενής; -Ναι.
Είμαστε σχεδόν βέβαιοι ότι έχει αρχίσει να εξατμίζεται.
Τι λένε τα άτομα εκεί;
Θέλουν να συνεχίσουν.
Δεν θέλουν να φύγουν.
Πες τους το εξής.
Ναι;
Πες τους να συνεχίσουν τις προσπάθειες.
Μάλιστα.
Πώς είναι;
Άσχημα. Το νερό δεν ανεβαίνει.
Προσπάθησε ξανά.
Εντάξει! Ξανά!
Μάλιστα.
Άνοιξέ το πάλι.
-Πάμε. -Ναι.
Τίποτα;
-Ξανά. -Ναι.
Κύριε πρόεδρε, σας παρακαλώ.
Δεν σας κρύβω τίποτα.
Δεν είχαμε ρεύμα μέχρι σήμερα,
οπότε δεν μπορούσαμε να παρακολουθούμε τους αντιδραστήρες.
Αν φύγουν όλοι οι Αμερικανοί,
θα θορυβηθούν όλες οι χώρες.
Οπότε,
μπορείτε να το ξανασκεφτείτε, σας παρακαλώ;
Λαμβάνουμε κάθε μέτρο για να περιορίσουμε την κατάσταση
και να κρατήσουμε ασφαλείς τους Αμερικανούς πολίτες.
Έδωσα εντολή στον στρατό
να συσταθεί ειδική μονάδα με πάνω από 100.000 άντρες,
200 ελικόπτερα,
300 αεροσκάφη και 50 πολεμικά πλοία.
Στη Φουκουσίμα καταφτάνουν ενισχύσεις πρωτοφανούς βεληνεκούς.
Θέλει να μάθει τα πάντα για τον πυρηνικό σταθμό.
Θα στείλει ειδικούς
και τους θέλει στον συντονισμό.
Θα είναι δύσκολο να είναι…
Το ξέρω αυτό!
Τα ελικόπτερα;
Όπως και να 'χει,
πρέπει να ανατρέψουμε την εντολή εκκένωσης των Αμερικανών.
Ο λευκός καπνός μειώνεται.
-Μειώνεται; -Ναι.
-Κακό αυτό. -Ναι.
Άρα το νερό εξατμίστηκε;
Είναι η μόνη εξήγηση.
Η εξάτμιση σταματά όταν πέφτει η θερμοκρασία,
αλλά εδώ δεν φαίνεται να συμβαίνει κάτι τέτοιο.
-Μιλάς μαζί τους; -Ναι.
Γιοσίντα εδώ. Με ακούτε;
Καγακάμι εδώ.
Καγακάμι.
-Δες αν μπαίνει νερό. -Μάλιστα!
Συγγνώμη.
Παίρνει πολλή ώρα.
Μην ανησυχείς. Ευχαριστώ.
Πώς τα πάτε;
Σας δυσκολεύει η μάνικα του πυροσβεστικού;
Ακόμα δεν μπαίνει νερό;
Προσπαθούσαμε όλη νύχτα, αλλά…
Λυπάμαι.
Καγακάμι, ας αφήσουμε τις συγγνώμες.
Καγακάμι;
Έχω εκνευριστεί.
Δεν είναι ότι φοβάμαι να πεθάνω.
Εδώ και 25 χρόνια,
ζω κάθε μέρα με αυτές τις γεννήτριες.
Και δεν μπορώ να κάνω κάτι τόσο απλό.
Είναι ντροπή.
Επιστρέφω στη δουλειά.
Καλημέρα σε όλους!
Καλημέρα!
Τι κάνει εδώ;
Μιας και δεν θέλατε να μου πείτε να έρθω,
ήρθα μόνος μου.
Τι γίνεται εδώ;
Δεν είμαι εδώ με αίτημα της TOEPCO.
Ήρθα με δική μου θέληση.
Ό,τι και να γίνει, ακόμα και να πεθάνω,
να μη νιώθετε υπεύθυνος.
Έχω κι εγώ οικογένεια στη Φουκουσίμα.
Δεν θ' αφήσω υπεύθυνους
ερασιτέχνες σαν εσάς.
Εντάξει. Πείτε μου τις τελευταίες εξελίξεις.
Πόσοι άντρες;
-Τρεις. -Μόνο τρεις;
ΥΛΙΚΟ ΑΠΟ ΒΟΛΦΡΑΜΙΟ
-Ας το αφήσουμε εδώ. -Εντάξει.
Πάμε.
Πιο παχύ το περίμενα.
Όντως εμποδίζει την ακτινοβολία;
Ναι, μάλλον.
Είναι πιο αποτελεσματικό από τον μόλυβδο.
Έχει κενά. Κάλυψέ τα. Να μην μπαίνει αέρας.
Συγγνώμη.
-Ακολούθησες τις οδηγίες; -Ναι.
Διοικητή!
Το αεροσκάφος επέστρεψε.
Στα 300 πόδια πάνω από το έδαφος,
η ακτινοβολία ήταν 87,7 μιλισιβέρτ την ώρα.
Θα επιτρέψουμε 40 λεπτά σε κάθε ελικόπτερο.
Η 1η Ταξιαρχία Ελικοπτέρων είναι έτοιμη για αναχώρηση.
Η στάθμη του νερού είναι μείον 1.450.
Είναι μικρή η διαφορά, αλλά επιτέλους ανεβαίνει λίγο.
-Τώρα θ' ανησυχούμε για τη δεξαμενή. -Ναι.
Πρέπει να πάμε το νερό
στον πέμπτο όροφο του κτιρίου.
Κύριε Γιοσίντα, με ακούτε;
Ναι;
Μόλις λάβαμε ένα μήνυμα στα κεντρικά.
Από τρεις κατασκευαστικές.
Τι αφορά; Δεν έχω πολύ χρόνο.
Όταν ρίχνουν μπετό ψηλά,
χρησιμοποιούν αντλιοφόρα οχήματα.
Ρωτούν αν αυτά κάνουν για την εισροή.
Τι λέτε;
Μήκος βραχίονα;
Πενήντα μέτρα.
Φτάνουν μέχρι και στον 15ο όροφο.
Στείλτε τα αμέσως.
Πρέπει να τα τροποποιήσουν πρώτα.
Έχουμε συνεννοηθεί.
Θα τους βοηθήσει η αστυνομία και το Υπουργείο Μεταφορών
για να έρθουν γρήγορα στον σταθμό.
Ευχαριστώ πολύ.
Καλή συνέχεια.
Δεν φαίνεται να χειροτερεύει και δεν θα επηρεάσει την πτήση.
Ωστόσο, περιμένουμε δυνατούς δυτικούς ανέμους
και χρειάζεται προσοχή.
Όσο για την άντληση νερού,
ισχύει ό,τι είπαμε εχθές.
Θα δούμε τον αέρα στο σημείο
και θ' αποφασίσουμε αναλόγως.
Εμπρός; Ιγκούτσι εδώ.
Ελήφθη.
Ξεκινήστε.
Ελήφθη.
1η Ταξιαρχία Ελικοπτέρων, 104η Μοίρα Τακτικών Μαχητικών, ξεκινήστε!
Ξεκινήστε!
ΙΩΔΙΟΥΧΟ ΚΑΛΙΟ
Συνέχισε!
Σταμάτα!
-Ασφαλίστε το όχημα! -Ελήφθη!
Θα στήσουμε νέο γραφείο επικοινωνίας.
Οι Αμερικανοί δεν γίνεται να παρευρεθούν στις συσκέψεις,
αλλά θα παραμείνουν κοντά για να ενημερώνονται άμεσα.
-Το είπε ο υπουργός Ματσουμότο; -Ναι.
Επίσης, επικοινωνούμε
με τον υφυπουργό Εξωτερικών των ΗΠΑ και τον Αμερικανό πρέσβη.
Επιβεβαίωση στόχου.
Μοιάζει με τη Χιροσίμα.
Έχει πολύ δυνατούς ανέμους.
Σύντομα θα βρεθούμε πάνω από τον στόχο.
Ετοιμαστείτε για ρίψη.
Επιβεβαίωση στόχου.
-Ρίξτε το νερό! -Ρίχνουμε το νερό.
Γίνεται ρίψη νερού.
Ολοκληρώθηκε.
Η ρίψη ολοκληρώθηκε. Αποχωρούμε.
9:52 Π.Μ. ΔΕΥΤΕΡΗ ΡΙΨΗ ΝΕΡΟΥ
Θα είναι αρκετό άραγε;
Πώς πάει με την αντλία;
ΠΥΡΗΝΙΚΟΣ ΣΤΑΘΜΟΣ ΦΟΥΚΟΥΣΙΜΑ ΑΝΤΙΔΡΑΣΤΗΡΑΣ ΜΟΝΑΔΑΣ 4
Έφτασε!
Ξεκινήστε εισροή.
Ξεκινήστε εισροή!
ΠΥΡΗΝΙΚΟΣ ΣΤΑΘΜΟΣ ΦΟΥΚΟΥΣΙΜΑ ΑΝΤΙΔΡΑΣΤΗΡΑΣ ΜΟΝΑΔΑΣ 1
Ωραία.
Κύριε Αράκι!
-Το όχημα λειτουργεί κανονικά. -Ναι;
Ας ξεκινήσουμε από δω.
Να το παρακολουθείτε.
-Λειτουργεί; -Ναι.
Ωραία!
Λειτουργεί;
-Ναι, όλα εντάξει. -Ωραία!
Πολύ καλά.
Μπαίνει πολύ νερό.
Η στάθμη έχει ανεβεί αρκετά.
Με ενημέρωσαν ότι ψύχεται επιτέλους.
Ναι, επιτέλους έχουμε ενδείξεις
ότι ο αντιδραστήρας σταθεροποιείται.
Τα συγχαρητήριά μου στους άντρες και τις γυναίκες του στρατού
που αγωνίζονται γενναία
και στους υπαλλήλους της TOEPCO.
Οι ΗΠΑ θα κάνουν ό,τι χρειάζεται για να βοηθήσουν την Ιαπωνία.
Ενημερώστε μας αν χρειάζεστε κάτι.
Η χώρα μας εκτιμά πολύ
τα καλά λόγια του πιο δυνατού συμμάχου μας.
Γίνεται να ακυρώσετε την εντολή εκκένωσης;
Λυπάμαι, κύριε πρωθυπουργέ.
Παρόλο που καταλαβαίνω
πόσο σκληρά προσπαθείτε να ελέγξετε την κατάσταση,
δεν γίνεται να ανακαλέσουμε την εντολή εκκένωσης.
Θέλω όλοι οι Αμερικανοί πολίτες να απομακρυνθούν
σε ακτίνα 80 χιλιομέτρων από τη Φουκουσίμα.
Η εισροή του νερού με το αντλιοφόρο όχημα συνεχίζεται εδώ και μία ώρα.
Έχουμε βάλει περίπου εκατό τόνους νερού.
Αλήθεια;
-Ναι. -Μπράβο!
Απίστευτο.
-Μπράβο. -Ευχαριστώ.
Κεντρικά, ακούτε; Γίνεται σεισμός. Είναι δυνατός.
Το αντλιοφόρο;
Τι γίνεται;
Έριξε ο σεισμός το όχημα;
Το ελέγχουμε.
Ας μην έχει πέσει.
Η κυβέρνηση των ΗΠΑ συνιστά να γίνει εκκένωση,
αλλά πρόκειται για προληπτικό μέτρο.
Η Αμερική όρισε ακτίνα 80 χιλιομέτρων,
ενώ η ιαπωνική κυβέρνηση έκανε λόγο για 30 χιλιόμετρα.
Είμαστε ασφαλείς άραγε;
Ξέρουν πόσο δύσκολο είναι να επεκταθεί η ακτίνα;
Πώς θα μετακινήσουμε ηλικιωμένους και αρρώστους;
Η Ιαπωνία και οι ΗΠΑ πρέπει να ανταλλάσσουν πληροφορίες
και να συνεργαστούν.
Κοιτάξτε, η αλήθεια είναι
ότι η ιαπωνική κυβέρνηση δεν μοιράζεται πληροφορίες,
οπότε η Αμερική κρατά αρκετά συγκρατημένη στάση.
Αναφορές λένε ότι η κυβέρνηση
αρνήθηκε πρωτοπόρα συστήματα ψύξης που πρόσφερε η Αμερική.
Κάτι τέτοιες στιγμές μετρά η συμμαχία με την Αμερική.
Γιατί δεν δέχονται…
Τα πράγματα επιτέλους φτιάχνουν. Γιατί το χαλάνε τα ΜΜΕ;
Τι εννοούσαν για τα συστήματα ψύξης;
Θα 'θελα πολύ να τα δω.
Πώς προέκυψε αυτό;
Ρωτήσαμε την κυβέρνηση των ΗΠΑ.
Είπαν ότι δεν πρόσφεραν ποτέ συστήματα ψύξης.
Πρόκειται για εικασίες.
Οι επιθέσεις στην κυβέρνηση
δίνουν στα ΜΜΕ την αίσθηση ότι συνέβαλαν κι αυτά κάπως.
Όπως και να 'χει,
τα ΜΜΕ συνέχισαν τις επιθέσεις τους.
ΚΡΥΒΟΝΤΑΙ ΑΒΟΛΕΣ ΑΛΗΘΕΙΕΣ
Στην πραγματικότητα, παρά τα όσα έλεγαν τα ΜΜΕ,
η συνεργασία Αμερικής και Ιαπωνίας έγινε πιο έντονη.
Ανοικτά του Μιγιάγκι, ήρθε στόλος επτά πλοίων,
το αεροπλανοφόρο Ρόναλντ Ρίγκαν
και μια μοίρα ελικοπτέρων.
Επίσης,
στάλθηκαν πάνω από 200 ειδικοί,
10.000 στολές χημικής προστασίας,
30.000 δοσίμετρα
και πολλά άλλα είδη εξοπλισμού
για να βοηθήσουν την κατάσταση.
Το όχημα είναι εντάξει!
Δεν έπαθε ούτε γρατζουνιά!
Η εισροή συνεχίζεται.
Καλώς.
Πόσο νερό έχει μπει;
Περίπου 150 τόνοι. Η στάθμη ανέβηκε στα 3,7 μέτρα.
Ευτυχώς!
Πάλι καλά.
Ευχαριστούμε.
Συνεχίσαμε την εισροή του νερού
με τη βοήθεια πολλών ατόμων.
Στο αρχηγείο, σχηματίστηκαν τέσσερις ομάδες.
Το Υπουργείο Μεταφορών, το Υπουργείο Εξωτερικών,
υπηρεσίες ασφαλείας, η αστυνομία,
η Πυροσβεστική και ο στρατός.
Όλοι συνεργάστηκαν, 200 άτομα.
Άρχισε να φτιάχνεται ένα σύστημα οργανωμένης αντιμετώπισης.
Γουάγκουρι!
Να το ξαναγράψεις.
Συγγνώμη. Θα το κάνω αμέσως.
Άνοιξε τον διακόπτη.
Μάλιστα.
Πώς σταθεροποιήθηκαν έτσι ξαφνικά οι αντιδραστήρες;
Δεν βρήκαμε ποτέ κάποια οριστική απάντηση.
Νιώθαμε απεγνωσμένοι.
Εμείς είχαμε φτιάξει τον πυρηνικό σταθμό.
Μα όταν ξέφυγε από τον έλεγχο,
δεν ξέραμε τι να κάνουμε.
Απλώς συνεχίσαμε να βάζουμε όσο πιο πολύ νερό μπορούσαμε.
Βάλαμε νερό μέσα από τους σωλήνες.
Το ρίξαμε από ψηλά.
Βρέξαμε τα κτίρια εξωτερικά.
Συνεχίσαμε να το κάνουμε χωρίς σταματημό.
Και τα δύο χέρια.
-Μπράβο σας. -Ευχαριστούμε.
-Γεια σας. -Μπράβο.
-Και σ' εσάς.
Καθίστε, κε Μάετζιμα.
-Πονάτε κάπου; -Όχι.
-Είστε καλά; -Ναι.
-Όλα καλά. -Ευχαριστώ.
Έρχεσαι λίγο στην ομάδα για τις γεννήτριες;
Επιβίωσα
χάρη σ' αυτές τις προσπάθειες.
Έχουμε φωτογραφία. Θα τη δείτε;
Ναι.
Αυτός είναι.
Κόκι.
Είμαστε όλοι εδώ.
Θα σε πάμε σπίτι.
Πάμε μαζί στο σπίτι.
Θα κρυώνεις.
Ήσουν πολλή ώρα εκεί κάτω.
Πρέπει να ξεκουραστείς.
Κόκι.
Τα πήγες πολύ καλά.
ΚΗΔΕΙΑ ΚΟΚΙ ΚΙΡΙΧΑΡΑ
Δύο υπάλληλοι έχασαν τη ζωή τους στο ατύχημα.
Στις 6 Απριλίου, έγινε η κηδεία του Κόκι Κιριχάρα,
που πέθανε στο υπόγειο της μονάδας 4.
ΔΩΡΕΑ ΦΙΛΩΝ ΔΩΡΕΑ ΤΗΣ TOEPCO
Οι περισσότεροι από μας
δεν μπορέσαμε να πάμε.
Προσπαθούσαμε να κλείσουμε τους αντιδραστήρες,
καθώς ο Απρίλης ακολουθούσε τον Μάρτιο.
Όσοι αγωνίζονταν με αυτοθυσία από τις 11 Μαρτίου
συνέχιζαν χωρίς διάλειμμα ακόμα και έναν μήνα μετά.
Το μυαλό και το σώμα μας δοκίμαζε νέα όρια εξάντλησης.
Όταν αρχίσαμε να ουρούμε αίμα, κανείς δεν ξαφνιάστηκε.
Αναρωτιέμαι, πώς ξεκίνησε όλο αυτό;
Τη δεκαετία του '50,
η Ιαπωνία ξεπερνούσε την ήττα στον Β' Παγκόσμιο
και σημείωνε ραγδαία οικονομική ανάπτυξη.
Τότε γεννήθηκε η ανάγκη για ενέργεια.
Ένα γραμμάριο ουρανίου 235
παράγει ενέργεια που αντιστοιχεί σε τρεις τόνους κάρβουνου.
Ήταν
μια πηγή ενέργειας τρία εκατομμύρια φορές πιο ισχυρή.
Ο ιαπωνικός λαός πίστευε
ότι η οικονομική ανάπτυξη θα κρατούσε για πάντα.
Αυτή η ενέργεια ήταν η ελπίδα του μέλλοντος.
ΓΙΑ ΕΝΑ ΠΙΟ ΦΩΤΕΙΝΟ ΜΕΛΛΟΝ
Ισοπεδώσαμε λόφους.
Βάλαμε κυματοθραύστες στη θάλασσα.
Μπαζώσαμε την πλούσια γη της Τσογιαχάρα στη Φουκουσίμα
για να φτιάξουμε πυρηνικό σταθμό.
Έναν σταθμό που παρήγαγε την "ενέργεια του μέλλοντος".
Σαράντα χρόνια μετά,
εμείς προσπαθούσαμε
να γκρεμίσουμε τον σταθμό που φτιάξαμε.
Όταν φτιάχτηκε,
ποιος φανταζόταν ότι θα ερχόταν η μέρα
που θα καταστρέφαμε οικειοθελώς αυτόν τον φάρο ελπίδας
για την "ενέργεια του μέλλοντος";
Επίσης,
κάποιοι ισχυρίζονται
ότι αυτή η διαδικασία χρειάζεται 30 με 40 χρόνια.
Τα συντρίμμια από τις εκρήξεις
εκπέμπουν μεγάλη ακτινοβολία
και εμποδίζουν το ανθρώπινο έργο.
Μέχρι και σήμερα,
στους αντιδραστήρες υπάρχει αχρησιμοποίητο πυρηνικό καύσιμο.
ΙΑΝΟΥΑΡΙΟΣ 2017
Όταν τα συστήματα ψύξης σταμάτησαν,
η θερμοκρασία αυξήθηκε,
το καύσιμο διαλύθηκε
και έγινε ένα με τον αντιδραστήρα.
Συσσωρεύτηκε στον πάτο.
Είναι τα λεγόμενα "πυρηνικά συντρίμμια".
Μια μάζα ραδιενεργού υλικού
που ζυγίζει τόνους.
Φυσικά, κανείς δεν το πλησιάζει.
Όμως,
λόγω της μεγάλης ραδιενέργειας,
δεν μπορούμε να το παρακολουθήσουμε ούτε με ρομπότ.
Η εκτιμώμενη ποσότητα ακτινοβολίας
είναι 70 σιβέρτ ανά ώρα.
Όχι 70 μιλισιβέρτ,
αλλά 70 σιβέρτ.
Μια έρευνα έδειξε ότι μετά την ατομική βόμβα στη Χιροσίμα
η ακτινοβολία ήταν ένα σιβέρτ
στο 1,5 χιλιόμετρο.
Μία ώρα στο δοχείο εγκλωβισμού της μονάδας 2
ισοδυναμεί με ακτινοβολία που είναι 70 φορές μεγαλύτερη.
ΦΕΒΡΟΥΑΡΙΟΣ 2019
Πρόσφατα, επιτέλους μάθαμε
ότι τα συντρίμμια μπορούν να μετακινηθούν.
Αλλά δεν ξέρουμε κάτι παραπάνω.
Δεν ξέρουμε πώς να τα βγάλουμε ή πού να τα αποθηκεύσουμε.
Μέχρι να βρεθεί μέθοδος αποκομιδής,
θα περάσουν χρόνια.
Δεν ξέρουμε πότε θα αποσυρθούν οι αντιδραστήρες.
Οι κάτοικοι του Χαμαντόρι
εγκατέλειψαν τα σπίτια τους
και έφυγαν από την πόλη τους.
Έγινε μετεγκατάσταση 117.000 ατόμων
και χιλιάδες σπίτια έμειναν εγκαταλελειμμένα.
ΓΙΑ ΕΝΑ ΠΙΟ ΦΩΤΕΙΝΟ ΜΕΛΛΟΝ
Τα κοπάδια έμειναν χωρίς βοσκούς
και πέθαναν.
Από την άλλη, τα άγρια ζώα ζούσαν καλύτερα από ποτέ.
Τα εδάφη που κατέλαβαν οι άνθρωποι
για να φτιάξουν τον πυρηνικό σταθμό
ανήκαν και πάλι στα ζώα.
Πριν από 40 χρόνια,
ισοπεδώσαμε τα βουνά,
χτίσαμε τοίχους από τσιμέντο στη θάλασσα
και διώξαμε τα ζώα από τα εδάφη τους.
Τώρα, οι άνθρωποι ήταν αυτοί
που έχαναν τα σπίτια τους.
Λιγότερα αυτοκίνητα θα πει λιγότερη ρύπανση.
Ο ουρανός είναι καθαρός
και τα αστέρια λάμπουν πιο όμορφα από ποτέ.
ΕΚΤΕΛΕΙΤΑΙ ΕΛΕΓΧΟΣ
ΑΠΑΓΟΡΕΥΕΤΑΙ Η ΕΙΣΟΔΟΣ
ΠΥΡΗΝΙΚΟΣ ΣΤΑΘΜΟΣ ΦΟΥΚΟΥΣΙΜΑ ΣΤΑ 20 ΧΙΛΙΟΜΕΤΡΑ
Καμιά φορά αναρωτιέμαι
αν η Φουκουσίμα έγινε όπως ήταν κάποτε.
Αλλά δεν είναι έτσι.
Εδώ υπάρχει μια πολύ σκοτεινή κληρονομιά.
Τα τεράστια κατασκευάσματα
που κάποτε λέγαμε "φωτεινό μέλλον"
έγιναν μια προβληματική παρακαταθήκη
που θα υπάρχει για πολλές δεκαετίες ακόμα.
Ο άνθρωπος είναι ανίσχυρος μπροστά στη φύση.
Κάτω από τον όμορφο ουρανό, δίπλα στη θάλασσα της Φουκουσίμα,
προσπαθούμε και σήμερα
να διορθώσουμε το κακό που προκαλέσαμε.
Έλα!
Συνέχισε!
Φτάνει!
Πάνω από χίλιες κερασιές
είχαν φυτευτεί γύρω από τον σταθμό.
Τώρα είναι πηγές συνεχούς μόλυνσης
και οι περισσότερες κόπηκαν.
Απέμειναν μόνο τετρακόσιες περίπου.
Τι μπορώ να κάνω πια;
Στον χρόνο που μου απομένει…
"Που μου απομένει";
Ακριβώς.
Δεν έχω πολύ χρόνο.
Μετά το ατύχημα, το σώμα μου γέμισε καρκίνο.
Είμαι στο τρίτο στάδιο.
Λένε ότι η θεραπεία θα είναι δύσκολη.
Τα ΜΜΕ λένε ότι είναι δηλητηρίαση από ακτινοβολία
και το συνέδεσαν με την πυρηνική καταστροφή,
αλλά εγώ νομίζω ότι φταίει το άγχος των προσπαθειών
και το κάπνισμα τόσων χρόνων.
Ίσως θα ήταν καλό
να απαγορεύσω το κάπνισμα στο κτίριο σεισμικής απομόνωσης.
Ας συνεχίσω ό,τι έλεγα.
ΕΠΙΤΡΟΠΗ ΕΡΕΥΝΑΣ
Στον χρόνο που έχω,
αυτό που μπορώ να κάνω
είναι να μιλήσω για την καταστροφή στις μελλοντικές γενιές.
Φυσικά, δεν μπορώ να πω πολλά.
Όμως,
μπορώ να αφήσω ντοκουμέντα
από τις εμπειρίες μου στον Πυρηνικό Σταθμό Φουκουσίμα.
Ήμουν εκεί εκείνη τη μέρα.
Είδα τι έγινε.
Άκουσα τους ήχους, μύρισα τις μυρωδιές,
ένιωσα τον τρόμο.
Μόνο όσοι ήταν εκεί μπορούν να πουν τι έγινε.
Θα 'λεγε κανείς
ότι είναι η ευθύνη εκείνων που το έζησαν.
Γι' αυτό πρέπει να πω όσα ξέρω.
Γι' αυτό
δεν μπορώ να πεθάνω ακόμα.
Αποφάσισα ότι για λίγο ακόμα
θα συνεχίσω να ζω.
ΕΤΑΙΡΕΙΑ ΠΑΡΑΓΩΓΗΣ ΗΛΕΚΤΡΙΚΟΥ TO-OH ΔΙΕΥΘΥΝΤΗΣ ΣΤΑΘΜΟΥ
Όσα μας πείτε σήμερα,
αναλόγως των συνθηκών,
είναι πιθανό να δημοσιευτούν
αυτολεξεί στο κοινό.
Συμφωνείτε;
Απολύτως.
Στις 9 Ιουλίου 2013, δύο χρόνια μετά το ατύχημα,
ο διευθυντής του σταθμού Μασάο Γιοσίντα
απεβίωσε σε ηλικία 58 ετών.
Η μαρτυρία του μετά το ατύχημα
δημοσιεύτηκε ως Μαρτυρία Γιοσίντα.
Μαζί με την Έκθεση του Πυρηνικού Ατυχήματος
από την TEPCO,
αποτελεί πολύτιμο ντοκουμέντο
για το πυρηνικό ατύχημα.
Ο δημοσιογράφος Ριούσο Καντότα
πήρε συνέντευξη από πάνω από 90 άτομα
που συμμετείχαν στη διάσωση.
Τα ευρήματά του δημοσιεύτηκαν
στο On The Brink: The Inside Story of Fukushima Daiichi.
Η σειρά βασίστηκε στο Μαρτυρία Γιοσίντα, στην έκθεση του ατυχήματος
και στο βιβλίο του Καντότα.
Προς τιμήν όσων ήταν εκεί εκείνη τη μέρα,
προσπαθήσαμε να αποδώσουμε πιστά
τον αγώνα, τους φόβους και το βαρύ καθήκον τους,
αλλά δραματοποιήσαμε ορισμένα γεγονότα και χαρακτήρες
προς χάριν της ιστορίας.
Μέχρι σήμερα, το 2023,
το ατύχημα στη Φουκουσίμα δεν έχει διαλευκανθεί ακόμα
και η διαδικασία απόσυρσης των αντιδραστήρων
συνεχίζεται μέχρι και σήμερα.
Υποτιτλισμός: Κατερίνα Περδικάκη